CELEX: 52021DP0402
Language: bg
Date: 2021-10-05 00:00:00
Title: Решение на Европейския парламент от 5 октомври 2021 г. относно предложението за назначаване на председател на Европейския орган за ценни книжа и пазари (ESMA) (N9-0058/2021 — C9-0369/2021 — 2021/0902(NLE))

24.3.2022   
            
            
               BG
            
            
               Официален вестник на Европейския съюз
            
            
               C 132/222
            
         
      P9_TA(2021)0402
      Назначаване на председател на Европейския орган за ценни книжа и пазари (ESMA)
      Решение на Европейския парламент от 5 октомври 2021 г. относно предложението за назначаване на председател на Европейския орган за ценни книжа и пазари (ESMA) (N9-0058/2021 — C9-0369/2021 — 2021/0902(NLE))
      (Одобрение)
      (2022/C 132/24)
      
         Европейският парламент,
      
                  —
               
               
                  като взе предвид списъка с предварително подбрани квалифицирани кандидати за длъжността председател на Европейския орган за ценни книжа и пазари от 26 ноември 2020 г., изготвен от Съвета на надзорниците на ESMA,
               
            
                  —
               
               
                  като взе предвид писмото на Съвета от 29 септември 2021 г., с което се предлага Верена Рос за председател на Европейския орган за ценни книжа и пазари (C9-0369/2021),
               
            
                  —
               
               
                  като взе предвид член 48, параграф 2 от Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (1),
               
            
                  —
               
               
                  като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС (2),
               
            
                  —
               
               
                  като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация (3),
               
            
                  —
               
               
                  като взе предвид член 131 от своя Правилник за дейността,
               
            
                  —
               
               
                  като взе предвид доклада на комисията по икономически и парични въпроси (A9-0272/2021),
               
            
                  А.
               
               
                  като има предвид, че мандатът на председателя на Европейския орган за ценни книжа и пазари приключи на 31 март 2021 г.;
               
            
                  Б.
               
               
                  като има предвид , че на 29 септември 2021 г. Съветът предложи Верена Рос да бъде назначена за председател на Европейския орган за ценни книжа и пазари с мандат от пет години в съответствие с член 48, параграфи 2 и 3 от Регламент (ЕС) № 1095/2010;
               
            
                  В.
               
               
                  като има предвид, че на 30 септември 2021 г. комисията по икономически и парични въпроси проведе изслушване на Верена Рос, по време на което тя направи встъпително изявление и след това отговори на въпросите, зададени от членовете на комисията;
               
            
               
                  1.
               
               
                  одобрява назначаването на Верена Рос за председател на Европейския орган за ценни книжа и пазари;
               
            
               
                  2.
               
               
                  възлага на своя председател да предаде настоящото решение съответно на Съвета, на Комисията, на Европейския орган за ценни книжа и пазари, както и на правителствата на държавите членки.
               
            
         (1)  ОВ L 331, 15.12.2010 г., стp. 84.
      
         (2)  ОВ C 23, 21.1.2021 г., стр. 105.
      
         (3)  Приети текстове, P9_TA(2020)0017.